भारत हादरनि गासै लाइमोनफोरखौ सांग्रांथि लाबोनो थाखाय “आजादि अम्ब्रिट महाटसप” जों लोब्बा लाखिनानै SSB नि लाइमोनफोरा साइकेल जों हान्जा सुरदों । मिथिनो मोननाय बादिब्ला बे साइकेल हान्जा सुरनाय हाबाफारियाव तेजपुरनि फ्राय सा 15 आरो गुवाहाटी निफ्राय सा 15 गासै सा 30 SSB लाइमोनफोरा साइकेलजों हानजा सुरदों आरो आसामनिफ्राय लानानै बेंगल, बिहार, उत्तर प्रदेस आरो दिल्लिनी राजघाटसिम थांगोन होनना मिथिनो मोननाय जादों । आसामनि गुवाहाटीनिफ्राय लानानै माहारिनि बिफा महात्मा गान्धीनि गोथै देहाखौ बिदाइ होनाय दिल्लिनि राजघाटसिम गासै 2000 किलमिटारसिम साइकेल सालायनाय जागोन । मखनो गोनांदि बे साइकेल जों हान्जा सुरनाय हाबाफारि खौ आसामनि राइजो बेंगिरि जगदिस मुकि बिथांआ थांनाय 28 आगष्टखालि गुवाहाटी घानापारायाव बेखेवनानै होदों । बिनिफ्राय जागायनानै मोनाबिलि समाव 24 BN SSB रंगिया केम्पाव जिराइफैयो । अखानानै फुंबिलि समाव रंगिया केम्पनिफ्राय जागायफिननानै मोनाबिलि समाव बाक्सा जिल्लानि हावली गुवाकासा 27 BN SSB हावली केम्पाव जिराइफैयो । बेजों लोगोसे गासै साइकेल सालाइगिरि बिथांमोनखौ मान बावनाय जायो 24 BN SSB रंगियानि नि DIG स्री जगदिश पाल सिं बिथांआ लोगोसे 64 BN SSB हावलीनि नि कामानदेन्ट नन्द किस्वर तामता, 27 BN SSB नि कामानदेन्ट अभिशेक आनन बिथांमोन । मोनाबिलिनि समाव गासै हान्जा सुरगिरिफोरखौ लानानै सावराय मेल लानाय जायो । बे मेलाव गाहाइ आलासि महरै बाहागो लादों बि टि आरनि गाहाय मावफुं सोद्रोमा प्रमद बर, लोगोसे अनसुलि बिसि भारुल भराली बर, बि टि आरनि मावफुं सोद्रोमा गौतम दास, गुवाहाटी SSB केम्प गाहाइ मावखुलि नि IG सनजिभ सर्मा बिथांमोना बाहागो लायो । गोलाव साइकेल सालायनानै हानजा सुरगिरि बिथांमोननो बिटि आरनि गाहाय मावफुं सोद्रोमा प्रमद बर बिथांआ बरनि गाब गोनां आरनायजों बयखौबो मान बावो ।